AI সেল গঠন করতে চলেছে রাজ্য পুলিশ ,কী কী কাজ হবে? দেখুন স্পেশাল রিপোর্ট

কলকাতা: সময়ের সঙ্গে পাল্লা দিয়ে এগিয়ে যেতে আরও আধুনিক হচ্ছে রাজ্য পুলিশ (West Bengal Police)। কৃত্রিম বুদ্ধিমত্তা বা এআই সেল (AI Cell) গঠন করতে চলেছে রাজ্য পুলিশ (West Bengal Police AI Cell)। অপরাধ দমনে এবার কৃত্রিম বুদ্ধিমত্তার (AI) সঙ্গী করতে চলেছে পুলিশ। যার নেতৃত্বে থাকবেন একজন অতিরিক্ত ডিজি (এডিজি) পদমর্যাদার পুলিশ আধিকারিক। যিনি AI সেলের চেয়ারম্যান হিসেবেও দায়িত্ব পালন করবেন।

সূত্রের খবর, কৃত্রিম বুদ্ধিমত্তা বা AI সেল গঠন করতে চলেছে রাজ্য পুলিশ। সেলের নেতৃত্বে থাকবেন একজন অতিরিক্ত ডিজি (এডিজি) পদমর্যাদার পুলিশ আধিকারিক। যিনি সেলের চেয়ারম্যান হিসেবেও দায়িত্ব পালন করবেন। তাঁর অধীনেই নির্ধারিত হবে সেই AI সেলের কার্যপ্রণালী। AI সেলের সদস্য হিসাবে থাকবেন একজন আইজি, ডিআইজি বা এসপি পদমর্যাদার আধিকারিকরা। রাজ্যের বিভিন্ন জেলায় ও বিভাগে এআই ব্যবহারের বাস্তব অভিজ্ঞতা গড়ে তুলতে এই সেল নিয়মিত প্রশিক্ষণের আয়োজন করবে। যাঁরা মূলত কাজের দায়িত্ব, সমন্বয়, ডকুমেন্টেশন ও সেলের অগ্রগতির কাজ করবেন। অপরাধ প্রতিরোধ ও তথ্য বিশ্লেষণে ভবিষ্যতের প্রযুক্তিকেই সঙ্গী করতেই পুলিশ এই ভাবনা।

আরও পড়ুন: মেট্রোযাত্রীদের জন্য বড় খবর, বাড়ল মেট্রো চলাচলের সময়, দেখে নিন সময়সূচি

রাজ্য পুলিশ সূত্রে খবর, কারিগরী ক্ষেত্রে কর্তব্যরত পুলিশ আধিকারিকদের সহায়তার জন্য থাকবেন দু’জন বিশেষজ্ঞ প্রযুক্তিবিদ। যাঁরা কৃত্রিম বুদ্ধিমত্তার প্রয়োগ, মূল্যায়ন ও পরামর্শ দেওয়ার গুরুত্বপূর্ণ ভূমিকা পালন করবেন। নয়া সেলের অগ্রগতির লক্ষ্যে প্রতি দুই সপ্তাহ অন্তর একবার বা প্রয়োজন অনুসারে সভা করবে। এছাড়াও প্রয়োজন পড়লে নিয়োগ করা হবে অতিরিক্ত বিশেষজ্ঞ এবং এই সংক্রান্ত কাজে অভিজ্ঞ ব্য়ক্তিদেরও। নয়া এই সেলের জন্য প্রয়োজনীয় আর্থিক, প্রশাসনিক, প্রযুক্তিগত সাহায্য প্রধান করা হবে রাজ্য সরকারের তরফে। জানা যাচ্ছে, এই সেলের প্রশাসনিক নিয়ন্ত্রণ থাকবে ডিজি রাজীব কুমারের অধীনে।

দেখুন ভিডিও